13. ΑΠΟΦΑΣΗ ΥΠΟΥΡΓΩΝ ΕΡΓΑΣΙΑΣ ΚΑΙ ΣΥΓΚΟΙΝΩΝΙΩΝ Αριθ. 775 της 30 Ιουν./11 Αυγ. 1979  (ΦΕΚ Β΄ 667) Περί εγκρίσεως κανονισμού ωρών εργασίας και αναπαύσεως του προσωπικού της Ε.Α.Σ. Έχοντας υπόψη: 1.Τις διατάξεις του άρθρου 17 του Ν. 588/77 «περί Οργανώσεως των Αστικών Συγκοινωνιών Πρωτευούσης και άλλων τινών διατάξεων». 2.Το έγγραφο της Ε.Α.Σ. αριθ. 13010/1979 με το οποίο έχει υποβληθεί για έγκριση Κανονισμός ωρών εργασίας και αναπαύσεως του προσωπικού της. 3.Τη σχετική γνωμοδότηση του Τμήματος Κανονισμών του Ανωτάτου Συμβουλίου Εργασίας υπό του Σχεδίου του Κανονισμού, αποφασίζουμε: Εγκρίνουμε τον Κανονισμό ωρών εργασίας και αναπαύσεως του προσωπικού της επιχειρήσεως Αστικών Συγκοινωνιών (Ε.Α.Σ.) το κείμενο του οποίου έχει ως εξής: «ΚΑΝΟΝΙΣΜΟΣ Ωρών Εργασίας και Αναπαύσεως του Προσωπικού της Ε.Α.Σ.» Άρθρο 1. Ο κανονισμός αυτός προβλέπει και καθορίζει τις ώρες εργασίας και τις ημέρες αναπαύσεως όλου του προσωπικού που εργάζεται στην Ε.Α.Σ., τις περιόδους εργασίας, τη διάρκεια των διακοπών και τα διαλείμματα, το πιο μεγάλο χρονικό διάστημα που μπορεί να παραταθεί η ημερησία εργασία, καθώς και τη διάρκεια της για κάθε ημέρα και κάθε περίοδο. Άρθρον 9. Υπέρβαση κανονικών ωρών εργασίας. 1.Η Ε.Α.Σ. για την κάλυψη των αναγκών της συγκοινωνίας και λόγω της ιδιομορφίας της επιχειρήσεως, μπορεί να παρατείνει τις κανονικές ώρες της περιόδου εργασίας μέχρι τρεις (3) ώρες στις ακόλουθες περιπτώσεις κατά κατηγορία προσωπικού. α)Προσωπικό γραφείων: Σε περιπτώσεις επειγούσης φύσεως εργασιών παροδικού χαρακτήρα ή επειγούσης ανάγκης εξυπηρετήσεως του κοινού ή εξαιρετικής συσσωρεύσεως εργασίας. β)Προσωπικό κινήσεως: Σε περίπτωση ελλείψεως χρόνου για την εκτέλεση του τελευταίου δρομολογίου των κανονικών ωρών της ημερησίας εργασίας της ομάδας, ή σε περίπτωση που δεν εμφανισθεί εγκαίρως ο οδηγός ή ο εισπράκτορας της επομένης ομάδας κατά την αλλαγή των ομάδων στο ενδιάμεσο σημείο που έχει ορισθεί για την αλλαγή. γ)Τεχνικό Προσωπικό: Σε περιπτώσεις επειγούσης φύσεως εργασίας παροδικού χαρακτήρος ή εξαιρετικής σωρεύσεως εργασίας ή προπαρασκευαστικών και συμπληρωματικών εργασιών οι οποίες από την φύση της εργασίας εκτελούνται έξω από τα χρονικά όρια κανονικής ημερησίας εργασίας για τη συντήρηση μηχανών κλπ. 2.Υπέρβαση της κανονικής εργασίας της περιόδου ή της κανονικής ημερήσιας επιτρέπεται επίσης για όλες τις κατηγορίες προσωπικού της Ε.Α.Σ. σε περιπτώσεις που είναι επείγουσες και εξαιρετικές ανάγκες για την εξυπηρέτηση του κοινού όπως σύγκρουση, σεισμός, πλημμύρα, επιστράτευση ή άλλες περιπτώσεις ανωτέρας βίας και αιφνίδιας αποχής μεγάλου αριθμού προσωπικού από την υπηρεσία του. (Μετά τη σελ. 350,812) Σελ. 350,813 Τεύχος 711-Σελ. 123 Λεωφορεία Περιοχής Πρωτεύουσας 21.Ζ.δ.13 Άρθρον 10. Διορία – Διαλείμματα 1.Η διορία για προσωπικό που εργάζεται σε εναλλασσόμενες ομάδες ορίζεται κατά ανώτατο όριο σε 55 ώρες. 2.Επιτρέπεται ένα διάλειμμα κατά περίοδο εργασίας όχι μεγαλύτερο από 4 ώρες και όχι μικρότερο από 2 ώρες. Το διάλειμμα δεν μπορεί να αρχίσει πριν περάσουν τρεις (3) ώρες από την έναρξη της κανονικής ημερησίας εργασίας. 3.Κατά την διάρκεια του διαλείμματος, το προσωπικό εγκαταλείπει την θέση εργασίας και απαγορεύεται η απασχόλησή του με οποιοδήποτε τρόπο από την ΕΑΣ. 4.Οι οδηγοί και εισπράκτορες από το προσωπικό κινήσεως, το τεχνικό προσωπικό και οι εργάτες, δικαιούνται ένα 20λεπτο διάλειμμα που υπολογίζεται ως χρόνος κανονικής ημερησίας εργασίας. Τέτοιο διάλειμμα δεν δικαιούται το προσωπικό που πραγματοποιεί την ημέρα εκείνη διάλειμμα μεγαλύτερο από 2 ώρες. 5.Ειδικώτερα για τους οδηγούς και τους εισπράκτορες το 20λεπτο διάλειμμα πραγματοποιείται μεταξύ δύο δρομολογίων στην αφετηρία ή το τέρμα κάθε γραμμής ή σε άλλο κατάλληλο ενδιάμεσο σημείο της διαδρομής. Ο χρόνος και το σύστημα πραγματοποιήσεως του διαλείμματος τούτου καθορίζονται κάθε φορά και για κάθε εργαζόμενο από την Ε.Α.Σ., καταβάλλεται δε προσπάθεια το διάλειμμα τούτο να πραγματοποιείται στο μέσο περίπου της βάρδιας. Άρθρον 11. Εργασία σε εναλλασσόμενες ομάδες. 1.Σε εναλλασσόμενες ομάδες μπορεί να εργάζεται και μέρος μόνον του προσωπικού της ιδίας ειδικότητος ή κλάδου, ανάλογα με τις λειτουργικές ανάγκες της επιχειρήσεως. 2.Η Ε.Α.Σ. ανάλογα με τις ανάγκες της δύναται να μετακινεί το προσωπικό της από τις σταθερές ομάδες εργασίας στις εναλλασσόμενες και αντιθέτως. 3.Προσωπικό οποιασδήποτε κατηγορίας κλάδου ή ειδικότητος που σπουδάζει σε σχολές Ανώτερες ή Ανώτατες, επιτρέπεται να εργάζεται συνεχώς σε μία βάρδια (ομάδα) ανάλογα με την λειτουργία των Σχολών και μόνο για τους μήνες που λειτουργούν οι σχολές αυτές. 4.Προσωπικό οιασδήποτε κατηγορίας κλάδου ή ειδικότητας μετακινούμενο προσωρινά σε εργασία άλλης κατηγορίας κλάδου ή ειδικότητας ακολουθεί το ωράριο εργασίας του προσωπικού της κατηγορίας κλάδου ή ειδικότητας της οποίας το έργο εκτελεί. Σελ. 350,814 Τεύχος 711-Σελ. 124 Άρθρο 12 Τηρούμενα στοιχεία 1.Η Ε.Α.Σ. καταρτίζει για το προσωπικό όλων των κατηγοριών μηνιαίες καταστάσεις ωρών εργασίας και αναπτύξεως οι οποίες θεωρούνται από τον προϊστάμενο της αρμοδίας Υπηρεσίας της ΕΑΣ. Οι καταστάσεις αυτές τοποθετούνται σε ειδικό χώρο (πλαίσιο) που έχει ορισθεί για μεν το προσωπικό κινήσεως στα Αμαξοστάσια της Ε.Α.Σ. και στους σταθμούς διανυκτερεύσεως λεωφορείων της Ε.Α.Σ. για δε το προσωπικό Γραφείων και το τεχνικό στους τόπους εργασίας του. 2.Η Ε.Α.Σ. εφοδιάζει το προσωπικό κινήσεως με ειδική καρτέλλα στην οποία αναγράφονται οι ημέρες εργασίας του και οι αναπαύσεις της περιόδου την οποία υποχρεούται να φέρει μαζί του. Άρθρο 13. Μετά την ισχύ του παρόντος καταργούνται για το προσωπικό της Ε.Α.Σ. όλοι οι Κανονισμοί και κάθε διάταξη που αναφέρεται στον καθορισμό των ωρών εργασίας του προσωπικού Γραφείων, Κινήσεως, Τεχνικού και Υπηρετικού των διαλυθέντων ΕΚΤΕΛ και ΑΕΠΑ, το οποίο μεταφέρθηκε με το Ν. 588/77 στην ΕΑΣ. Άρθρο 14 Η ισχύς του παρόντος αρχίζει από 1.7.1979. 21.Ζ.δ.13 Λεωφορεία Περιοχής Πρωτεύουσας Άρθρο 2. Καθορισμός Εννοιών. α)Κανονική εργασία: Οι συνολικές ώρες που πρέπει να εργάζεται το Προσωπικό κάθε ημέρα και κάθε περίοδο εργασίας. β)Διορία: Το άθροισμα σε κάθε περίοδο εργασίας, των κανονικών ωρών εργασίας και των ωρών που διαρκούν τα διαλείμματα. γ)Διάλειμμα: Το χρονικό διάστημα που παύει ο εργαζόμενος να εργάζεται μέσα στην ημερησία εργασία του. δ)Διακοπή εργασίας: Το χρονικό διάστημα που μεσολαβεί από τη λήξη της ημερησίας εργασίας μέχρι την έναρξη από τον ίδιο εργαζόμενο την αμέσως επομένη ημέρα. ε)Περίοδος εργασίας: Το χρονικό διάστημα που μεσολαβεί από την έναρξη εργασίας του εργαζομένου μέχρι την επομένη έναρξη και συμπεριλαμβάνει τις ημέρες εργασίας και τις αναπαύσεις. στ)Ανάπαυση: Διακοπή της εργασίας που δεν μπορεί να είναι μικρότερη από 24 ώρες. ζ)Αναμονή: Ο χρόνος που ο εργαζόμενος βρίσκεται στη διάθεση της επιχειρήσεως για να προσφέρει την εργασία του όταν και όπου χρειασθεί από τα αρμόδια όργανά της. η)Θέση παραγωγής: Όλες οι θέσεις εργασίας εις τα αμαξοστάσια, συνεργεία συντηρήσεως επισκευών ή κατασκευών, σταθμούς αυτοκινήτων, καθώς και οι θέσεις εργασίας εις τα λεωφορεία, την παρακολούθηση, τον έλεγχο και την εποπτεία κατά την κίνηση και κυκλοφορία τους. Άρθρο 3. Διάκριση προσωπικού. 1.Το προσωπικό της Ε.Α.Σ. διακρίνεται περιοριστικώς και μόνο για την εφαρμογή του παρόντος Κανονισμού στις ακόλουθες κατηγορίες και ομάδες. α)Προσωπικό Εσωτερικής Υπηρεσίας. β)Προσωπικό Εξωτερικής Υπηρεσίας. 1.1.Προσωπικό Εσωτερικής Υπηρεσίας. Το προσωπικό Εσωτερικής Υπηρεσίας αποτελούν το Προσωπικόν Γραφείων και οι Τεχνικοί Ανωτάτης και Ανωτέρας βαθμίδας (Διπλωματούχοι Μηχανικοί και Υπομηχανικοί ή Τεχνολόγοι Μηχανικοί). Λεωφορεία Περιοχής Πρωτεύουσας 21.Ζ.δ.13 1.2. Προσωπικό Εξωτερικής Υπηρεσίας. Το προσωπικό Εξωτερικής Υπηρεσίας αποτελούν το προσωπικό κινήσεως, το τεχνικό προσωπικό, οι πρόσθετοι Αστυφύλακες και Χωροφύλακες, οι εργάτες και το πάσης φύσεως Υπηρετικό προσωπικό. 2.Προσωπικό Γραφείων. Στο προσωπικό γραφείων ανήκουν οι υπάλληλοι Γραφείων οποιασδήποτε κατηγορίας κλάδου ή ειδικότητος πλην των αναφερομένων στην παράγρ. 4 του παρόντος άρθρου. Με την κατηγορία του προσωπικού γραφείων εξομοιούνται απόλυτα αλλά περιοριστικά και μόνο για την εφαρμογή του παρόντος Κανονισμού οι Τεχνικοί Ανωτάτης (Διπλωματούχοι Μηχανικοί) και Ανωτέρας (Υπομηχανικοί ή Τεχνολόγοι Μηχανικοί) βαθμίδας. 3.Προσωπικό κινήσεως. Στο προσωπικό κινήσεως ανήκουν εκείνοι που εργάζονται στην κίνηση των λεωφορείων και την εποπτεία και τον έλεγχο τούτων κατά την κίνηση και την κυκλοφορία τους. 4.Τεχνικό προσωπικό. Στο τεχνικό προσωπικό ανήκουν οι πάσης φύσεως τεχνικοί όλων των βαθμίδων πλην της Ανωτέρας και Ανωτάτης (Τεχνίτες βοηθοί, Μαθητευόμενοι) και περιοριστικώς και μόνο για την εφαρμογή του παρόντος κανονισμού αποθηκάριοι, εργαλειοδότες, τεχνικοί γραφείς, εργάτες και γενικά το προσωπικό εκείνο που είναι άμεσα συνδεδεμένο με την εξυπηρέτηση της συντηρήσεως και της επισκευής των λεωφορείων (πλύντες, λιπαντές κλπ.). 5.Ο ιδιαίτερος χαρακτηρισμός της κατηγορίας και του κλάδου στον οποίο ανήκει ο κάθε εργαζόμενος στην Ε.Α.Σ. θα γίνει με το Υπηρεσιακό Οργανισμό της που καταρτίζεται όπως προβλέπεται από το άρθρο 17 του Ν. 588/77. Άρθρο 4. Περίοδος Εργασίας. Η περίοδος εργασίας για προσωπικό που εργάζεται σε εναλλασσόμενες ομάδες καθορίζεται σε οκτώ (8) ημέρες. Για το υπόλοιπο Προσωπικό η περίοδος εργασίας καθορίζεται σε επτά (7) ημέρες. Άρθρον 5. 1.Οι ώρες κανονικής εργασίας του προσωπικού Εσωτερικής Υπηρεσίας όταν εργάζεται σε εναλλασσόμενες ομάδες καθορίζονται κατ’ ανώτατο όριο σε 48 ώρες κατά περίοδο εργασίας, (που αντιστοιχεί σε εβδομάδα 40 ωρών). 2.Οι ώρες κανονικής εργασίας του προσωπικού Εσωτερικής Υπηρεσίας όταν δεν εργάζονται σε εναλλασσόμενες ομάδες καθορίζονται σε 40 κατά περίοδο εργασίας. 3.Οι ώρες κανονικής εργασίας του προσωπικού Εξωτερικής Υπηρεσίας όταν εργάζεται σε εναλλασσόμενες ομάδες καθορίζονται κατ’ ανώτατο όριο σε 51 κατά περίοδο εργασίας (που αντιστοιχεί σε εβδομάδα 42,30 ωρών). 4.Οι ώρες κανονικής εργασίας του προσωπικού Εξωτερικής Υπηρεσίας όταν δεν εργάζεται σε εναλλασσόμενες ομάδες καθορίζονται σε 42,30 κατά περίοδο εργασίας. 5.Προσωπικό πάσης φύσεως οποιασδήποτε κατηγορίας κλάδου ή ειδικότητος εργαζόμενο σε θέσεις παραγωγής ακολουθεί υποχρεωτικά κατά περίπτωση, τα ωράρια του προσωπικού Εξωτερικής Υπηρεσίας. 6.Ο χρόνος ημερησίας εργασίας του προσωπικού είναι συνεχής και η έναρξη και λήξη αυτής καθορίζεται από την Ε.Α.Σ. για κάθε ένα εργαζόμενο ή ομάδες εργαζομένων ή κατηγορίες προσωπικού με την επιφύλαξη των διατάξεων του άρθρου 10 του παρόντος Κανονισμού.  (Μετά τη σελ. 350,810) Σελ. 350,811 Τεύχος 711-Σελ. 121 7.Οι ώρες κανονικής ημερησίας εργασίας καθορίζονται ως εξής: α)Προσωπικό Εσωτερικής Υπηρεσίας όταν δεν εργάζεται σε εναλλασσόμενες ομάδες 7 ώρες επί πέντε ημέρες και πέντε ώρες την έκτη ημέρα. β)Προσωπικό Εσωτερικής Υπηρεσίας όταν εργάζεται σε εναλλασσόμενες ομάδες 8 ώρες την ημέρα. γ)Προσωπικό Εξωτερικής Υπηρεσίας όταν δεν εργάζεται σε εναλλασσόμενες ομάδες 7 ώρες και 5 λεπτά την ημέρα. δ)Προσωπικό Εξωτερικής Υπηρεσίας όταν εργάζεται σε εναλλασσόμενες ομάδες 8 ώρες και 30 λεπτά. ε)Μαθητευόμενοι τεχνίτες που δεν έχουν συμπληρώσει το 18ο έτος της ηλικίας τους έξη (6) ώρες και πέντε (5) λεπτά την ημέρα. στ)Θήλυ προσωπικό Εσωτερικής Υπηρεσίας. Οι μητέρες βρεφών, μπορούν με επιλογή τους είτε να προσέρχωνται αργότερα στην εργασία τους, είτε να αποχωρούν νωρίτερα από αυτή, κατά δύο (2) ώρες συνολικά κάθε ημέρα εάν έχουν τέκνα ηλικίας μέχρι δύο (2) ετών ή εάν έχουν δίδυμα μέχρι τέσσερα έτη, μία δε ώρα εάν έχουν τέκνα ηλικίας από δύο μέχρι τεσσάρων ετών. Η ίδια ευχέρεια παρέχεται και τις ημέρες ημιαργίας μόνον αν έχει επιλεγεί η βραδεία προσέλευση. Η επιλογή γίνεται μία φορά με δήλωση της υπαλλήλου, εάν όμως υπάρχει σπουδαίος λόγος επιτρέπεται νέα επιλογή. Τα παραπάνω εφαρμόζονται και στους υπαλλήλους που είναι μητέρες βρεφών από υιοθεσία. 8.Με απόφαση του Διοικητικού Συμβουλίου της Ε.Α.Σ. δύναται να κατανεμηθούν οι ως άνω καθοριζόμενες ώρες της περιόδου εργασίας για κλάδους ή κατηγορίες προσωπικού που δεν εργάζονται σε εναλλασσόμενες ομάδες σε πέντε ημέρες εργασίας την περίοδο. 9.Στο χρόνο της ημερησίας εργασίας περιλαμβάνεται: α)Κάθε διάλειμμα κατά τη διάρκεια της εργασίας μικρότερο από δύο (2) ώρες. β)Ο χρόνος αναμονής στον τόπο που ορίζεται από την ΕΑΣ για να προσφέρει την εργασία όταν χρειασθεί. γ)Ο χρόνος εκπαιδεύσεως που πραγματοποιείται μετά την πρόσληψη του εργαζομένου στην ΕΑΣ. δ)Ο χρόνος συμμετοχής και παραστάσεως στο Πειθαρχικό Συμβούλιο παντός προσκαλουμένου εκτός του εγκαλουμένου για πειθαρχικό παράπτωμα, εφ’ όσον πραγματοποιείται μέσα στο χρόνο του ωραρίου της ημερησίας εργασίας του. Όταν όμως ευρίσκεται πριν ή μετά το ωράριο εργασίας δεν  Σελ. 350,812 Τεύχος 711-Σελ. 122 θεωρείται χρόνος εργασίας, εκτός της περιπτώσεως που έχει κληθεί μάρτυς από την Ε.Α.Σ. Δεν περιλαμβάνεται στην ημερησία εργασία απασχόληση του εργαζομένου που σχετίζεται με κλήση σε απολογία, με δήλωση ατυχήματος και με διεύρυνση πειθαρχικής υποθέσεως. ε)Κάθε απασχόληση που σχετίζεται με την εκμετάλλευση των λεωφορείων και ενεργείται ύστερα από έγγραφη εντολή της Ε.Α.Σ. καθώς και τυχόν παραμονή που οφείλεται σε απρόοπτη βλάβη του λεωφορείου. στ)Ο χρόνος παραδόσεως από τους εισπράκτορες των εισπράξεων της επιστροφής των εισιτηρίων που δεν διατέθηκαν και παραλαβής των εισιτηρίων για διάθεση. 10.Κάθε ομάδα οδηγών και εισπρακτόρων αναλαμβάνει εργασία δέκα πρώτα λεπτά προ της λήξεως της εργασίας της προηγουμένης ομάδος. Άρθρο 6. Τόπος ενάρξεως εργασίας. 1.Ως τόπος ενάρξεως και λήξεως της ημερησίας εργασίας των οδηγών και εισπρακτόρων ορίζεται, είτε το αμαξοστάσιο (διανυκτέρευση γκαράζ) που σταθμεύει το λεωφορείο στο οποίο εργάζονται, είτε η αφετηρία της λεωφορειακής γραμμής που θα εργασθεί το λεωφορείο κατά το πρόγραμμα εργασίας, η δε σημείωση εμφανίσεως του εργαζομένου γίνεται με ειδικό σύστημα ωροσημάνσεως ή με άλλο τρόπο ή σύστημα. 2.Οι αφετηρίες των λεωφορειακών γραμμών καθορίζονται εκάστοτε από τον Ο.Α.Σ. κατά τις διατάξεις του άρθρου 1 παρ. γ΄ του Ν. 588/77. Μέχρι του καθορισμού των αφετηριών από τον Ο.Α.Σ., αφετηρίες είναι οι καθορισμένες υπό των Νομαρχών. 3.Ειδικά για τις περιπτώσεις λεωφορειακών γραμμών, οι οποίες συνδέουν περιφερειακά σημεία της μείζονος περιοχής Πρωτευούσης, τόπος αλλαγής των ομάδων ορίζεται ενδιάμεσο σημείο των γραμμών που καθορίζονται από την ΕΑΣ. 4.Τόπος ενάρξεως της εργασίας των σταθμαρχοελεγκτών ορίζονται είτε τα αμαξοστάσια είτε οι αφετηρίες και τόπος λήξεως ο τόπος εργασίας του καθενός. 5.Για όλο το άλλο προσωπικό η ώρα ενάρξεως και λήξεως της εργασίας του αποδεικνύεται με την ωροσήμαντη της καρτέλας του στο σχετικό μηχάνημα που τοποθετείται με φροντίδα της Ε.Α.Σ. στον τόπο εργασίας ή με άλλη κατάλληλη μέθοδο. 21.Ζ.δ.13 Λεωφορεία Περιοχής Πρωτεύουσας Άρθρο 7. Διακοπή εργασίας. Η διακοπή εργασίας είναι 12 ώρες. Άρθρον 8. Αναπαύσεις – Αργίες. Οι αναπαύσεις για προσωπικό που εργάζεται σε εναλλασσόμενες ομάδες καθορίζονται σε 26 μέσα σε 91 ημέρες από την έναρξη οποιασδήποτε περιόδου, από τις οποίες τρεις (3) τουλάχιστον αναπαύσεις θα πραγματοποιούνται τις Κυριακές, εκτός αν τα εφαρμοζόμενα προγράμματα εργασίας εξασφαλίζουν περισσότερες αναπαύσεις κατά Κυριακή μέσα στον χρόνο, οι οποίες πρέπει να κατανέμονται κατά το δυνατόν ισομερώς μεταξύ του προσωπικού. 2.Εκτός από τις αναπαύσεις που προβλέπει η προηγουμένη παράγραφος, προσωπικό που εργάζεται σε εναλλασσόμενες ομάδες , δικαιούται και πρόσθετες αναπαύσεις για τις εξής πέντε (5) ημέρες. α)25η Μαρτίου β)Δευτέρα του Πάσχα γ)1η Μαϊου δ)15η Αυγούστου ε)25η Δεκεμβρίου Τις ίδιες παραπάνω πρόσθετες αναπαύσεις δικαιούται και το Τεχνικό Προσωπικό που δεν εργάζεται σε εναλλασσόμενες ομάδες. 3.Οι πρόσθετες αυτές αναπαύσεις, χορηγούνται κατά τις ανάγκες της Ε.Α.Σ. μέσα στο εικοσαήμερο που προηγείται της εξαιρεσίμου ή που ακολουθεί ή οποιαδήποτε άλλη ημέρα που ήθελε ζητήσει ο εργαζόμενος και εγκρίνει η Ε.Α.Σ. 4.Η αλλαγή της ημέρας αναπαύσεως καθώς και της ομάδας (βάρδιας) εργασίας που ορίζεται στο πρόγραμμα, επιτρέπεται να μεταβάλλεται σε εξαιρετικές περιπτώσεις για λόγους έκτακτης και δικαιολογημένης ανάγκης της επιχειρήσεως ή των ενδιαφερομένων, ύστερα από προηγουμένη έγκριση της Ε.Α.Σ. 5.Η σειρά εργασίας των ομάδων μεταβάλλεται υποχρεωτικά σε κάθε περίοδο εργασίας, επιφυλασσομένης της διατάξεως της παρ. 3 του άρθρ. 11 του παρόντος Κανονισμού. 6.Για τον υπολογισμό και μόνο της ετήσιας κανονικής άδειας των εργαζομένων οι προκύπτουσες, από την εφαρμογή του παρόντος Κανονισμού, αναπαύσεις πλέον των 52 ετησίως θεωρούνται εργάσιμες ημέρες. 7.Οι αναπαύσεις του προσωπικού της παρ. 2 του άρθρ. 3 του παρόντος Κανονισμού που δεν εργάζονται σε εναλλασσόμενες ομάδες, πραγματοποιούνται κατά τις Κυριακές και αργίες, οι οποίες γι’ αυτό ορίζονται οι ακόλουθες: 1)Η πρώτη Ιανουαρίου 2)Η 6η Ιανουαρίου 3)Η Καθαρά Δευτέρα 4)Η 25η Μαρτίου 5)Η Μεγάλη Παρασκευή 6)Το Μεγάλο Σάββατο 7)Η Δευτέρα του Πάσχα 8)Η πρώτη του Μαϊου 9)Του Αγίου Πνεύματος 10)Η 15η Αυγούστου 11)Η 28η Οκτωβρίου 12)Η 25η Δεκεμβρίου 13)Η 26η Δεκεμβρίου 8.Επίσης το ως άνω προσωπικό αποχωρεί από την εργασία του δύο (2) ώρες πριν να λήξη η ημερησία εργασία του κατά τις ημιαργίες, οι οποίες είναι οι ακόλουθες: 1)Η δευτέρα Ιανουαρίου 2)Η 5η Ιανουαρίου 3)Το τελευταίο Σάββατο των Απόκρεω 4)Η Μεγάλη Πέμπτη 5)Η 3η του Πάσχα 6)Η 24η Δεκεμβρίου 7)η 31η Δεκεμβρίου 